Kašeľ u dieťaťa
Dobrý deň,dcérka má 7 rokov.
Už dva dni ma suchý dusivý kašeľ ktorý stále pretrváva.Boli sme aj u doktorky dostala inhalator+(ventilon),sinupret kvapky a vitamín C.
Tiež máme zvlhčovač a Vincentku ale už som zúfalá neviem ako jej môžem ešte pomôcť alebo čo spraviť aby sa jej aspoň trošku uľavilo.
Dobrý deň,
ďakujeme Vám za otázku.
Ak lekár na základe vyšetrenia dcéry určil liečbu je potrebné sa riadiť jeho pokynmi a užívať predpsané lieky. Lieky napomáhajú uvoľneniu priedušiek, podporujú skvapalnenie hlienu a prispievajú k správnej funkcii imunitného systému.
K podpore imunitného systému môžete ešte vyskúšať prípravok
Imunoglukan P4H Acute Kids
, ktorý je určený na krátkodobu použitie a podporuje správne fungovanie imunitného systému, dýchacích ciest a prispieva k zníženiu vyčerpania a únavy.
Taktiež je veľmi dôležité podávať dcére veľa tekutín, zvlhčovať vzduch, dbajte na to, aby dcéra ležala vo vyvýšenej polohe, ktorá obmedzuje zatekanie hlienov a znižuje dráždenie na kašeľ.  Je vhodné vyplachovať nos
morskou vodou
, ktorá je určená na uvoľnenie a vyčistenie nosa a nosových dutín pri nachladnutí. Vďaka mechanickému pôsobeniu hydratuje nosové dutiny a pomáha pri vyplavovaní a odstraňovaní hlienu, čím zlepšuje priechodnosť nosových ciest.
Ak by sa kašeľ aj naďalej zhoršoval alebo sa objavia ďalšie príznaky ako teplota, bolesť na hrudi alebo problémy s dýchaním odporúčam opäť kontaktovať pediatra.
Prajem Vám všetko dobré.
S pozdravom
PharmDr. Lenka Čorbová.